title: "Arfst Arfsten"
text: "Arfst Jens Arfsten (* 28. Marts 1812 uun Njiblem; \u2020 Marts 1899 uun H\u00fcsem) wiar en fering skriiwer.\n\nLeewent\nArfst Arfsten wiar Jens Arfsten (1779-1847), riadsmaan an b\u00fc\u00fcr uun Njiblem, an sin w\u00fcf Ingke Andresen (\u2020 1839) h\u00f6r dring. Hi liard farwerhoonwerk an wul skuulm\u00e4\u00e4ster of pr\u00e4\u00e4ster wurd. Det wiar man, auer a waant faan jil, ei m\u00f6gelk. 1859 keeft hi en kruch uun H\u00fcsem an skeeb diarfaan en bek\u00e4\u00e4nd an wellesen guardwiartskap. Diarefter hed hi'n gertnerei, diaruun hi eksootisk plaanten \u00fc\u00fcs Ginkgobuumer plaantet. Hi hed uk en herbaarium faan a plaanten faan Feer.\n\nBi Arfsten draapt jo pers\u00f6\u00f6nelkhaiden faan H\u00fcsem, t.b. Theodor Storm. Arfsten skreew f\u00f6l d\u00f6ntjes auer a lidj \u00fc\u00fcb Feer, wat uun a Wik uun't bleed Westseeinseln \u00fctjden wurd. A d\u00f6ntjes wurd \u00fc\u00fcb't Njiblemb\u00fc\u00fcr Fering an Plaattjiisk skrewen.\n\nHi befreid ham tweisis: sin iarst w\u00fcf wiar Anna Kathrine Jans faan Teedenbel, diar 1840 stoorew an sin naist w\u00fcf wiar Inge Helenge Breckling faan Njiblem. Hi hed trii dringer an tau foomnen.\n\nLiterat\u00fc\u00fcr\n Reinhard Arfsten: Arfsten, Arfst, uun: Schleswig-Holsteinisches Biographisches Lexikon. Band 1. Karl Wachholtz Verlag, Neum\u00fcnster 1970, S. 49\u201350.\n\nLuke uk diar \n Nordfriisk Futuur\n A.J. Arfsten sin D\u00fcntjis\n Fering D\u00fcntjin\n\nSkriiwer"